2) ተብሎ እንደ ተጠቀሰ የሚታወቅ ሲሆን ይህንንም በድጋሚ “እኔ እግዚኣብሔር አምላክህ ቅናተኛ ነኝ” በማለት ማረጋገጫ ሲሰጥ እናያለን። እዚህ ላይ እግዚኣብሔር “የአንተ አምላክ ነኝ” በማለት ራሱን ቅናተኛ የሆነ አፋቃሪ አድርጎ ያቀርባል። ከቶማስ ጥልቅ ልብ ውስጥ “ጌታዬ፤ አምላኬ!” የሚል ምላሽ መጣ። ዛሬ በክርስቶስ ቁስል አማክይነት ወደ እግዚኣብሔር ምስጢር ውስጥ በምንገባበት ወቅት እርሱ ካለው ብዙ ነገሮች መካከል ምሕረት አንዱ መሆኑን መረዳት ብቻ ሳይሆን ነገር ግን ምሕረት የእግዚኣብሔር የልብ ምት ጭምር መሆኑን እንረዳለን። ከዚያ በኋላ እንደ ቶማስ እርግጠኛ እና ታማኝ ያልሆንን ደቀ-መዛሙርት ሳንሆን ነገር ግን የሚንበረከክ ደቀ-መዝሙር እንሆናለን። እኛም በእርሱ ፍቅር እንወድቃለን! እኔ ከጌታ ፍቅር ይዞኛል ማለት በፍጹም ልያስፈራን አይገባም።
